turjo4nis/wikipedia-bn-dump-20250701 huggingface dataset:
টমাস মিচেল (অভিনেতা)

টমাস জন মিচেল (; ১১ জুলাই ১৮৯২ - ১৭ ডিসেম্বর ১৯৬২) ছিলেন একজন মার্কিন অভিনেতা, পরিচালক, নাট্যকার এবং চিত্রনাট্যকার। দীর্ঘ কর্মজীবনে তার বিখ্যাত চরিত্র ভূমিকাসমূহ হল গন উইথ দ্য উইন্ড ছবিতে জেরাল্ড ওহারা, স্টেজকোচ ছবিতে ডক বুন, ইটস আ ওয়ান্ডারফুল লাইফ ছবিতে বিলি এবং হাই নুন ছবিতে মেয়র জোনা হেন্ডারসন। মিচেল প্রথম অভিনেতা, যিনি অভিনয়ের ত্রি-মুকুট (অস্কার, এমি ও টনি পুরস্কার) জয় করেন।

মিচেল দুটি একাডেমি পুরস্কারের মনোনয়ন লাভ করেন; প্রথমটি দ্য হারিকেন (১৯৩৮) চলচ্চিত্রের জন্য এবং দ্বিতীয়টি স্টেজকোচ (১৯৩৯) চলচ্চিত্রের জন্য। দ্বিতীয় ছবিটিতে অভিনয় করে তিনি শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তিনি তিনটি এমি পুরস্কারের মনোনয়ন লাভ করেন; চিকিৎসা নাট্যধর্মী দ্য ডক্টর ধারাবাহিকে অভিনয় করে ১৯৫২ ও ১৯৫৩ সালে দুটি এমি পুরস্কারের মনোনয়ন হতে ১৯৫৩ সালে শ্রেষ্ঠ নাট্য ধারাবাহিক অভিনেতা বিভাগে একটি পুরস্কার অর্জন করেন। ১৯৫৫ সালে তিনি একটি সাপ্তাহিক অন্থলজি ধারাবাহিকে অভিনয় করে অপর একটি এমি পুরস্কারের মনোনয়ন লাভ করেন। মিচেল ১৯৫৩ সালে সঙ্গীতধর্মী হাস্যরসাত্মক হেজেল ফ্ল্যাগ মঞ্চনাটকে অভিনয় করে সঙ্গীতনাট্যে শ্রেষ্ঠ অভিনেতা বিভাগে টনি পুরস্কার অর্জন করেন।

তথ্যসূত্র

বহিঃসংযোগ

 
 
 
 

১৮৯২-এ জন্ম
১৯৬২-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন নাট্যকার
২০শ শতাব্দীর মার্কিন লেখক
আইরিশ বংশোদ্ভূত মার্কিন ব্যক্তি
ক্যালিফোর্নিয়ায় ক্যান্সারে মৃত্যু
নিউ জার্সির অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন পুরুষ চিত্রনাট্যকার
মার্কিন নাট্যকার
মার্কিন মঞ্চ অভিনেতা
মার্কিন মঞ্চ পরিচালক
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
টনি পুরস্কার বিজয়ী
ডোনাল্ডসন পুরস্কার বিজয়ী
নিউ ইয়র্ক (অঙ্গরাজ্য)-এর চিত্রনাট্যকার
২০শ শতাব্দীর মার্কিন পুরুষ লেখক
২০শ শতাব্দীর মার্কিন সঙ্গীতশিল্পী
মার্কিন পুরুষ নাট্যকার
কাটিনা পাক্সিনু

কাটিনা পাক্সিনু (; ১৭ ডিসেম্বর ১৯০০ - ২২ ফেব্রুয়ারি ১৯৭৩) ছিলেন একজন গ্রিক চলচ্চিত্র ও মঞ্চ অভিনেত্রী। তিনি ১৯২৮ সালে গ্রিসে মঞ্চ অভিনয়ের মধ্য দিয়ে তার কর্মজীবন শুরু করেন। তিনি ১৯৩২ সালে প্রতিষ্ঠিত গ্রিসের জাতীয় থিয়েটারের প্রতিষ্ঠাতা সদস্যদের একজন ছিলেন। দ্বিতীয় বিশ্বযুদ্ধ শুরু হলে তিনি যুক্তরাজ্য ও পরে মার্কিন যুক্তরাষ্ট্রে চলে যান। যুক্তরাষ্ট্রে ফর হুম দ্য বেল টোলস (১৯৪৩) দিয়ে তার চলচ্চিত্রে আত্মপ্রকাশ ঘটে এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।

পাক্সিনো অল্প সংখ্যক হলিউড চলচ্চিত্রে অভিনয় করেন এবং ১৯৫০-এর দশকের শুরুতে গ্রিসে ফিরে আসেন। তিনি সেখানে পুনরায় মঞ্চে মনোনিবেশ করেন এবং কয়েকটি ইউরোপীয় চলচ্চিত্রে অভিনয় করেন। দীর্ঘদিন ক্যান্সারের সাথে যুদ্ধের পর তিনি ১৯৭৩ সালে মৃত্যুবরণ করেন।

তথ্যসূত্র

বহিঃসংযোগ 

 
 

১৯০০-এ জন্ম
১৯৭৩-এ মৃত্যু
২০শ শতাব্দীর গ্রিক অভিনেত্রী
গ্রিক চলচ্চিত্র অভিনেত্রী
গ্রিক মঞ্চ অভিনেত্রী
গ্রিসে ক্যান্সারে মৃত্যু
এথেন্সের অভিনেত্রী
মার্কিন যুক্তরাষ্ট্রে গ্রিক প্রবাসী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
মার্কিন চলচ্চিত্র অভিনেত্রী
মার্কিন নাগরিকত্ব প্রাপ্ত ব্যক্তি
২০শ শতাব্দীর মার্কিন অভিনেত্রী
মার্কিন মঞ্চ অভিনেত্রী
মার্কিন যুক্তরাষ্ট্রের নাগরিকীকৃত নাগরিক
মাহবুবুর রহমান (সেনাপ্রধান)

লেফটেন্যান্ট জেনারেল (অব.) মাহবুবুর রহমান হলেন বাংলাদেশের একজন অবসরপ্রাপ্ত সেনা কর্মকর্তা যিনি বাংলাদেশ সেনাবাহিনীর প্রধান হিসেবে দায়িত্ব পালন করেন। সেনাবাহিনী থেকে অবসর গ্রহণের পর তিনি বাংলাদেশ জাতীয়তাবাদী দলের (বিএনপি) রাজনীতির সাথে সম্পৃক্ত হন। তিনি দলটির সর্বোচ্চ নীতি নির্ধারণী স্থায়ী কমিটির সদস্য হিসেবে দায়িত্ব পালন করেছেন।

প্রারম্ভিক জীবন
মাহবুবুর রহমান দিনাজপুর জেলার বিরল উপজেলার জগতপুর গ্রামে জন্মগ্রহণ করেন। তিনি দিনাজপুর জিলা স্কুল থেকে ১৯৫৬ সালে প্রথম বিভাগে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে বাংলাদেশ প্রকৌশল বিশ্ববিদ্যালয় থেকে ১৯৬৩ সালে সিভিল ইঞ্জিনিয়ারিং-এ স্নাতক সম্পন্ন করেন।

সেনাবাহিনীতে কর্মজীবন
শিক্ষাজীবন শেষ করে মাহবুবুর রহমান তৎকালীন পাকিস্তান সেনাবাহিনীতে যোগদান করেন। কিছুকাল কুমিল্লা সেনানিবাসে কর্মরত ছিলেন। ১৯৬৭ সালে তাকে সামরিক প্রকৌশলে প্রশিক্ষণের জন্য পশ্চিম পাকিস্তানের রিসালপুর মিলিটারি ইঞ্জিনিয়ারিং কলেজে প্রেরণ করা হয়। প্রশিক্ষণ শেষে তিনি পাকিস্তানের পাঞ্জাবের ঝিলাম সেনানিবাসে যোগদান করেন। বাংলাদেশের স্বাধীতা যুদ্ধ শুরু হলে পশ্চিম পাকিস্তানে কর্মরত অরও অনেক বাঙালি সামরিক কর্মকর্তার সাথে আটক হন। ১৯৭৩ সালে আন্তর্জাতিক রেডক্রসের সহায়তায় স্বাধীন বাংলাদেশে আসেন এবং বাংলাদেশ সেনাবাহিনীতে যোগদান করেন।

মাহবুবুর রহমান ১৯৯৬ সালের ২০ মে বাংলাদেশ সেনাবাহিনীর ১০ম সেনাপ্রধান হিসেবে দায়িত্ব গ্রহণ করেন এবং ২৩ ডিসেম্বর ১৯৯৭ সাল পর্যন্ত তিনি এ দায়িত্ব পালন করেন।

রাজনীতি
সেনাবাহিনী থেকে অবসর গ্রহণের পর মাহবুবুর রহমান বিএনপির রাজনীতির সাথে সম্পৃক্ত হন। ২০০১ সালে অষ্টম জাতীয় সংসদ নির্বাচনে তিনি বিএনপির মনোনয়নে দিনাজপুর-২ আসন থেকে সংসদ সদস্য নির্বাচিত হন। সংসদ সদস্য হওয়ার পর ২০০১ থেকে ২০০৬ সাল পর্যন্ত তিনি বাংলাদেশের প্রতিরক্ষা মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে দায়িত্ব পালন করেন। ২০০৮ সালে নবম জাতীয় সংসদ নির্বাচনে একই আসন থেকে নির্বাচন করে আওয়ামী লীগের প্রার্থী খালিদ মাহমুদ চৌধুরীর কাছে পরাজিত হন।

তথ্যসূত্র

দিনাজপুর জেলার ব্যক্তি
জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
অষ্টম জাতীয় সংসদ সদস্য
সেনাবাহিনী প্রধান (বাংলাদেশ)
দিনাজপুর জিলা স্কুলের প্রাক্তন শিক্ষার্থী
ঢাকা কলেজের প্রাক্তন শিক্ষার্থী
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বাংলাদেশ সেনাবাহিনীর জেনারেল
বাংলাদেশ সেনাবাহিনীর প্রধান প্রকৌশলী
মাহবুবুর রহমান (দ্ব্যর্থতা নিরসন)

মাহবুবুর রহমান দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
 মাহবুবুর রহমান (সেনাপ্রধান): একজন অবসরপ্রাপ্ত সেনা কর্মকর্তা যিনি বাংলাদেশ সেনাবাহিনীর প্রধান হিসেবে দায়িত্ব পালন করেন।
 মাহবুবুর রহমান (বীর উত্তম): বাংলাদেশের স্বাধীনতা যুদ্ধের একজন বীর মুক্তিযোদ্ধা।
 মাহবুবুর রহমান সুফিল: একজন বাংলাদেশী ফুটবল খেলোয়াড়। 
 মাহবুবুর রহমান (রাজনীতিবিদ), বাংলাদেশী আইনজীবী ও রাজনীতিবিদ যিনি সংসদ সদস্য ও মন্ত্রী ছিলেন।
মাহবুবুর রহমান (ক্রিকেটার), একজন প্রাক্তন বাংলাদেশী ক্রিকেটার।
মাহবুবুর রহমান (কুমিল্লার রাজনীতিবিদ), বাংলাদেশের রাজনীতিবিদ ও কুমিল্লা-৭ আসনের প্রাক্তন সংসদ সদস্য।

আরও দেখুন 

 মেহবুবুর রহমান: বাংলাদেশের স্বাধীনতা যুদ্ধের একজন বীর মুক্তিযোদ্ধা।
জন চাইল্ডস

জন হেনরি চাইল্ডস (; জন্ম: ১৫ আগস্ট, ১৯৫১) ডেভনের প্লাইমাউথের লিপসন এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৮ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন ‘চার্লি’ ডাকনামে পরিচিত জন চাইল্ডস। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও এসেক্স দলের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে বামহাতে ব্যাটিং করতেন তিনি।

কাউন্টি ক্রিকেট 
গ্লুচেস্টারশায়ারের পক্ষে পেশাদারী পর্যায়ে ক্রিকেট খেলায় অংশ নিতে শুরু করেন। এরপর থেকে পরবর্তী দশ মৌসুম খেলেন। ১৯৮৪ সালের শেষদিকে তিনি ঐ দল থেকে মুক্তি পান। এরপর পরের মৌসুমে এসেক্সে যোগদান করেন। কলিন বেটম্যানের অভিমত, ৩৩ বছর বয়সে কাউন্ট দল ত্যাগ করা জন চাইল্ডসের জন্যে বেশ উজ্জ্বীবনী শক্তির পরিচয় বহন করেছিল। এসেক্সে এসে ফ্রেড টিটমাসের কাছ থেকে প্রশিক্ষণ গ্রহণ করেন ও দৌঁড়ানোর কৌশল পরিবর্তনে বেশ সফল হন।

ঘরোয়া ক্রিকেটে অনিন্দ্যসুন্দর ক্রীড়াশৈলী প্রদর্শনের স্বীকৃতিস্বরূপ ১৯৮৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন। পূর্বেকার বছর তিনি এসেক্স দলকে কাউন্টি চ্যাম্পিয়নশীপের শিরোপা বিজয়ে প্রভূতঃ ভূমিকা রেখেছিলেন।

টেস্ট ক্রিকেট 
সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ ঘটে জন চাইল্ডসের। ৩০ জুন, ১৯৮৮ তারিখে টেস্ট ক্রিকেটে অভিষেক ঘটে তার। ৩৬ বছর ৩২০ দিন বয়সে বয়োজ্যেষ্ঠ খেলোয়াড় হিসেবে ইংল্যান্ডের পক্ষে অন্তর্ভুক্ত হন। এরফলে ১৯৪৭ সালে ডিক হাওয়ার্থের ইংল্যান্ডের পক্ষে বয়োজ্যেষ্ঠ টেস্ট ক্রিকেটার হিসেবে অভিষেক ঘটার ন্যায় স্থাপিত রেকর্ডটি ভঙ্গ হয়ে যায়। অবশেষে ৪১ বছর বয়সে ১৯৮৮ সালে সফররত ওয়েস্ট ইন্ডিজের বিপক্ষে ওল্ড ট্রাফোর্ড টেস্টে অভিষেক পর্ব সম্পন্ন হয়েছিল। এরফলে ইংল্যান্ডের সর্ববয়োজ্যেষ্ঠ টেস্ট ক্রিকেটার হিসেবে অভিষেক ঘটে তার। খেলায় কার্ল হুপারকে লেগ বিফোর উইকেটের ফাঁদে ফেলে ৯১ রান খরচায় একমাত্র উইকেট পেয়েছিলেন। উভয় ইনিংসেই দুই রান তুলে অপরাজিত থাকেন। টেস্টে তার দল ইনিংস ব্যবধানে পরাজিত হয়েছিল।

ঐ সিরিজে তিনি আর একটিমাত্র টেস্টে অংশ নিয়েছিলেন। ওভালে ম্যালকম মার্শাল ও গর্ডন গ্রীনিজের উইকেট পেলেও ব্যাট হাতে কোন রান সংগ্রহ ছাড়াই উভয় ইনিংসে অপরাজিত ছিলেন। খেলায় সফরকারীরা ৮ উইকেটে জয় পেয়েছিল। পরবর্তী শীতকালে ভারত গমনের জন্য দলের সদস্যরূপে মনোনীত করা হলেও রাজনৈতিক কারণে সফরটি বাতিল হয়ে যায়।

অবসর 
জুলাই, ১৯৯২ সালে ৪১ বছর বয়সে সফররত পাকিস্তান দলের বিপক্ষে হেডিংলি টেস্ট খেলার জন্যে জন চাইল্ডসকে মনোনীত করা হয়েছিল। তবে চূড়ান্ত টেস্ট দলে তাকে আর রাখা হয়নি। একপর্যায়ে পেশাদার ক্রিকেট থেকে জন চাইল্ডস অবসর গ্রহণ করেন। সমগ্র প্রথম-শ্রেণীর খেলোয়াড়ী জীবনে ৩৮১ খেলায় অংশ নিয়ে ৩০-এর কম গড়ে সহস্রাধিক উইকেট পেয়েছেন।

বর্তমানে চেমসফোর্ডে এসেক্স যুব একাডেমি পরিচালিত করছেন। সেপ্টেম্বর, ২০১৬ সালে আংশিকভাবে অবসর নিয়েছেন।

তথ্যসূত্র

বহিঃসংযোগ 
 
 

১৯৫১-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের টেস্ট ক্রিকেটার
উইজডেন বর্ষসেরা ক্রিকেটার
এসেক্সের ক্রিকেটার
গ্লুচেস্টারশায়ারের ক্রিকেটার
ডেভনের ক্রিকেটার
ইন্টারন্যাশনাল স্কুল ঢাকা

ইন্টারন্যাশনাল স্কুল ঢাকা বাংলাদেশের ঢাকা জেলার বসুন্ধরা এলাকায় অবস্থিত একটি আন্তর্জাতিক মানের ইংরেজি মিডিয়া স্কুল।

ইতিহাস 
ঢাকার বসুন্ধরা আবাসিক এলাকায় আন্তর্জাতিক মানের শিক্ষা প্রদানের লক্ষ্যে ইন্টারন্যাশনাল স্কুল ঢাকা (আইএসডি) নার্সারি থেকে গ্রেড-৫ পর্যন্ত শিক্ষার্থীদের নিয়ে ১৯৯৯ সালের আগস্ট মাসে প্রাথমিক যাত্রা শুরু করে। তবে আনুষ্ঠানিকভাবে স্কুলের শিক্ষা কার্যক্রম শুরু হয় ২০০০ সালের ২৪ মে। বর্তমানে প্রতিষ্ঠানটিতে মানবিক ও বিজ্ঞান বিভাগে সাতশ’র বেশি শিক্ষার্থী রয়েছে।

স্কুলটি চালুর পর থেকেই তিনটি প্রোগ্রাম পরিচালনা করার জন্য আন্তর্জাতিক ব্যাকালরেট সংস্থা থেকে পরিপূর্ণ অনুমোদন পায়। যা পরবর্তীতে সিআইএস এবং এনইএএসসি থেকেও অনুমোদিত হয়েছে।

এছারাও স্কুলটিতে বাংলা, ইংরেজি, স্প্যানিশসহ বিভিন্ন ভাষার প্রতি গুরুত্ব দেওয়া হয়।

সুযোগ সুবিধা 
ইন্টারন্যাশনাল স্কুল ঢাকা (আইএসডি) ক্যম্পাসে রয়েছে সুবিশাল খেলার মাঠ, সুইমিংপুল, জিমনেশিয়াম, বিজ্ঞান ল্যাব, বিশাল অডিটরিয়াম, ক্যাফেটেরিয়াসহ মানসিক বিকাশ ঘটাতে যাবতীয় সুযোগ-সুবিধা।

আরো দেখুন 
 আমেরিকান ইন্টারন্যাশনাল স্কুল ঢাকা
 ইংরেজি মাধ্যম স্কুল
 এসটিএস গ্ৰুপ

তথ্যসূত্র

বহিঃসংযোগ 
 

ইংরেজি মাধ্যম স্কুল
১৯৯৯-এ প্রতিষ্ঠিত শিক্ষাপ্রতিষ্ঠান
ঢাকা জেলার বিদ্যালয়
ঢাকার আন্তর্জাতিক বিদ্যালয়
১৯৯৯-এ বাংলাদেশে প্রতিষ্ঠিত
হুমায়ূন আহমেদের চলচ্চিত্র ও নাটকের তালিকা

হুমায়ূন আহমেদ ছিলেন ঔপন্যাসিক, ছোটগল্পকার, নাট্যকার এবং গীতিকার। বাংলা কথাসাহিত্যে তিনি সংলাপপ্রধান নতুন শৈলীর জনক। নাটক ও চলচ্চিত্র পরিচালক হিসাবেও তিনি সমাদৃত। তার বেশকিছু বই নানা ভাষায় অনূদিত হয়েছে। ১৯৮০ থেকে ১৯৯০-এর দশকে বাংলাদেশ টেলিভিশনের জন্য টেলিভিশন ধারাবাহিক এবং টেলিফিল্ম রচনা শুরু করেন। ১৯৮৩ সালে তার প্রথম টেলিভিশন কাহিনীচিত্র প্রথম প্রহর বাংলাদেশ টেলিভিশনে প্রচারিত হয়। এটি তাকে রাতারাতি জনপ্রিয় করে তোলে। পরবর্তী সময়ে তিনি বহু এক পর্বের নাটক নির্মাণ করেছেন। যার মধ্যে খেলা, অচিন বৃক্ষ, খাদক, একি কাণ্ড, একদিন হঠাৎ, অন্যভুবন উল্লেখযোগ্য।

চলচ্চিত্র

ধারাবাহিক

টেলিফিল্ম

তথ্যসূত্র

হুমায়ূন আহমেদ
হুমায়ূন আহমেদের নাটক
হুমায়ূন আহমেদের চলচ্চিত্র
সোলারিস (অপারেটিং সিস্টেম)

সোলারিস একটি ইউনিক্স অপারেটিং সিস্টেম যেটি মূলত সান মাইক্রোসিস্টেম্‌স কর্তৃক ডেভেলপকৃত। ১৯৯৩ সালে এটি তাদের পুরোনো সানওএসের স্থান দখল করেছে। ২০১০ সালে ওরাকল সানকে অধিগত করার পর এর নাম হয় ওরাকল সোলারিস।

সোলারিস এর স্ক্যালিবিলিটি, ও ডিট্র‍্যাস, জিএফএস ও টাইম স্লাইডারের মত অনেক বৈশিষ্ট্যের শুরু হওয়ায় সমাধিক পরিচিত।
সোলারিস ওরাকল ও অন্য বিক্রেতাদের স্পার্ক ও এক্স৮৬-৬৪ ওয়ার্কস্টেশন ও সার্ভার সমর্থন করে। সোলারিস একক ইউনিক্স স্পেসিফিকেশনের অনুবর্তী হিসেবে নিবন্ধনকৃত। 

ঐতিহাসিকভাবে সোলারিস একটি মালিকানাধীন সফটওয়্যার হিসেবে ডেভেলপ হয়েছিলো। জুন ২০০৫ সালে, সান মাইক্রোসিস্টেমস সিডিডিএল লাইসেন্সের অধীনে অধিকাংশ কোডভিত মুক্তি দেয় এবং ওপেন সোলারিস ওপেন সোর্স প্রকল্প প্রতিষ্ঠা করে। ওপেনসোলারিসের মাধ্যমে সান চেয়েছিলো উন্নয়নকারী ও ব্যবহারকারী একটা সম্প্রদায় গড়ে তোলার। তবে ওরাকল সানকে অধিগত করার পর ওপেনসোলারিস রহিত করার সিদ্ধান্ত নেয়। আগস্ট ২০১০ সালে, ওরাকল সোলারিস কার্নেলের সোর্স কোডের পাবলিক হালনাগাদ রহিত করে ও সোলারিস ১১ ক্লোজড সোর্স মালিকানাধীন সফটওয়্যারের পরিণত হয়। ২০১১ সালে সোলারিস ১১ কার্নেল সোর্স কোড বিটটরেন্টে প্রকাশিত হয়ে পড়ে।

তথ্যসূত্র

বহিঃসংযোগ
 
 সোলারিস নথিকরণ
 ওরাকল স্পার্ক ও সোলারিস পাবলিক রোডম্যাপ 

১৯৯৩-এর সফটওয়্যার
মালিকানাধীন অপারেটিং সিস্টেম
অপারেটিং সিস্টেম
ইউনিক্স
ওরাকল কর্পোরেশন
এক্স৮৬ অপারেটিং সিস্টেম
২০১৮-১৯ শ্রীলঙ্কা ক্রিকেট দলের অস্ট্রেলিয়া সফর

শ্রীলঙ্কা ক্রিকেট দল দুইটি টেস্ট ক্রিকেট খেলার জন্য অস্ট্রেলিয়া সফর করে, যা জানুয়ারি থেকে ফেব্রুয়ারি ২০১৯-এ অনুষ্ঠিত হয়।

দলীয় সদস্য

প্রস্তুতিমূলক খেলা

তিনদিনের ম্যাচ: ক্রিকেট অস্ট্রেলিয়া একাদশ বনাম শ্রীলঙ্কা

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ

২০১৯-এ অস্ট্রেলীয় ক্রিকেট
২০১৯-এ শ্রীলঙ্কান ক্রিকেট
২০১৮–১৯ আন্তর্জাতিক ক্রিকেট প্রতিযোগিতা
শ্রীলঙ্কা ক্রিকেট দলের অস্ট্রেলিয়া সফর
মধ্য এশীয় আরবি

মধ্য এশীয় আরবিআফগানিস্তান, তাজিকিস্তান ও উজবেকিস্তানে কথিত আরবি ভাষার একটি ধরন বিশেষ এবং বর্তমানে বিলুপ্তির সম্মুখীন হয়েছে। এটি এক সময় মধ্য এশীয়ার অনেক স্থায়ী ও যাযাবরবৃত্তি আরব সম্প্রদায়ের মধ্যে কথিত ছিল, যেমন সমরকন্দ, বুখার, কাশকাদারা, সুরখন্দ্রিয়ায় (বর্তমানে আজকের উজবেকিস্তান), খাতলন (বর্তমানের তাজিকিস্তান) এবং আফগানিস্তান। অষ্টম শতকে, এই অঞ্চলে ভিভিন্ন দেশের থেকে মুসলমানেরা এবং পরে বাল্ক ও আন্দখয় (বর্তমানে আফগানিস্তান) থেকে আরবদের গোষ্ঠী যোগ দেয়। অনেক ইসলামী প্রভাবের কারণে, আরবি দ্রুত সাধারণ ভাষা হয়ে ওঠে। বেশিরভাগ মধ্য এশিয়ার আরবী বিচ্ছিন্ন সম্প্রদায়গুলিতে বসবাস করতেন এবং স্থানীয় জনসংখ্যার মধ্যে আন্তঃ বিবাহের পক্ষে সমর্থন করতেন না, এই কারণে বিংশতিতম শতাব্দী পর্যন্ত বহুভাষী অঞ্চলেও তাদের ভাষা বেঁচে থাকতে সাহায্য করেছিল। ১৮৮০ সাল নাগাদ, রাশিয়া, মধ্য এশিয়া বিজয় লাভের পর অনেক আরবী উত্তর আফগানিস্তানে চলে এসেছিল, যা এখনকার উজবেকিস্তান ও তাজিকিস্তান। এই আরবী আজকাল দারী ও উজবেক ভাষা বলে থাকে কোন আরবি ভাষা বলতে তারা পারে না। 

উজবেকিস্তান ও তাজিকিস্তানের সোভিয়েত শাসনের প্রতিষ্ঠার সাথে সাথে আরব সম্প্রদায়গুলি প্রধান ভাষাগত ও পরিচয়ের পরিবর্তনের মুখোমুখি হতে হয়, তাদের যাযাবরবৃত্তি জীবনধারা পরিত্যাগ করতে হয় এবং ধীরে ধীরে তারা উজবেক, তাজিক এবং তুর্কমেনিয়ানদের সাথে মিশ্রিত হয়ে পড়ে। ১৯৫৯ সালের জনগণনা অনুসারে, সোভিয়েত আরবদের মধ্যে মাত্র ৩৪%, বেশিরভাগ বয়স্ক, তাদের মাতৃভাষা আরবি বলেছিল। অন্যরা উজবেক বা তাজিককে তাদের মাতৃভাষা হিসাবে মনে করেছে।

আজকের মধ্য এশীয় আরবি ভাষা (ফোনেটিকস, শব্দভান্ডার এবং সিনট্যাক্সে স্থানীয় ভাষাগুলি দ্বারা প্রভাবিত) সুরাখন্দরি, কাশকাদারা এবং বুখারা পাঁচটি গ্রামে কথিত আছে। উজবেকিস্থানে মধ্য এশীয় আরবি কমপক্ষে দুটি উপভাষা রয়েছে: বুখারিয়ান (তাজিক দ্বারা প্রভাবিত) এবং কাশকাদারাভি (তুর্কি ভাষার দ্বারা প্রভাবিত)। এই উপভাষা পারস্পরিক বুদ্ধিগম্য নয়।  তাজিকিস্তানে, মধ্য এশীয় আরবি দেশের আরব জনসংখ্যার ৩৫.৭% দ্বারা কথিত, যা মূলত তাজিক দ্বারা প্রতিস্থাপিত।

জিওরি তেস্রেলেলি এবং ইশাক নাটানোভিচ ভিননিকোভ ডাব্লিউ: রুশ: Винников, Исаак Натанович মধ্য এশীয় আরবি এর প্রথম প্রাতিষ্ঠানিক গবেষণা করেছিলেন।

সাম্প্রতিক গবেষণায় মধ্য এশীয় আরবি ভাষা পরিবারের অংশ হিসাবে খোরসানি আরবি (ইরান দেশে খোরসান ভাষা কথিত হয়) বলে মনে করা হয় এবং আরও জানা গেছে এটি কাশকাদারাভির সাথে ঘনিষ্ঠভাবে সম্পর্কযুক্ত।

আরও দেখুন 
আফগানিস্তানে আরবদের ইতিহাস
খোজা
মধ্য এশীয় আরবি

তথ্যসূত্র 

কেন্দ্রীয় সেমিটীয় ভাষা
আরবি ভাষাসমূহ
আফগানিস্তানের ভাষা
উজবেকিস্তানের ভাষা
ইরানের ভাষা
অরুণ ভাদুড়ী

অরুণ ভাদুড়ি, ভারতীয় হিন্দুস্তানী শাস্ত্রীয় গায়ক, সুরকার ও গীতিকার।

জন্ম 
১৯৪৩ সালের ৭ অক্টোবর মুর্শিদাবাদ জেলার ভগবানগোলায় জন্মগ্রহণ করেন।

সংগীত শিক্ষা 
এ টি কানন - এর ছাত্র আবু দাউদের কাছে বহরমপুরে শিল্পীর সঙ্গীত শিক্ষার হাতেখড়ি। পরে তালিম নেন উস্তাদ শাগিরুদ্দিন খাঁ সাহেবের কাছে। পরবর্তীকালে সঙ্গীত রিসার্চ অ্যাকাডেমির রামপুর ঘরানার শিল্পী ইশতিয়াক হুসেন খাঁ - এর কাছে তালিম নেন। শিষ্যত্ব গ্রহণ করেছিলেন গুরু জ্ঞানপ্রকাশ ঘোষ - এরও। তিনি অসংখ্য রাগাশ্রয়ী বাংলা গান রেকর্ড করেছেন। করেছেন ভজন এবং রাগসঙ্গীতের অ্যালবামও। 

তাঁর প্রথম জীবনে সঙ্গীতের সাথী ছিলেন তবলা বাদক নিত্য গোপাল সাহা, সঙ্গীত শিল্পী অমলেন্দু লাহিড়ী, তবলা বাদক রামপ্রসাদ মৈত্র।

শিক্ষকতা 

তিনি আই.টি.সি পরিচালিত সঙ্গীত রিসার্চ একাডেমির শিক্ষক ছিলেন। ২০১৪ সালে পশ্চিমবঙ্গ সরকার তাঁকে বঙ্গবিভূষণ সম্মানে ভূষিত করে।

দেহাবসান 
২০১৮ সালের ১৭ই ডিসেম্বর দক্ষিণ কলকাতার এক বেসরকারি নার্সিংহোমে সকাল ৬টা ৫ মিনিটে শেষ নিঃশ্বাস ত্যাগ করেন তিনি।  নিউমোনিয়ায় আক্রান্ত হয়ে কয়েকদিন ধরেই নার্সিংহোমে ভর্তি ছিলেন। কেওড়াতলা মহাশ্মশানে শেষকৃত্য সম্পন্ন হয়।

তথ্যসূত্র 

হিন্দুস্তানি সঙ্গীতশিল্পী
বঙ্গবিভূষণ প্রাপক
গ্রাইণ্ডিং (নৃত্য)

গ্রাইন্ডিং হচ্ছে সঙ্গীর সাথে ঘনিষ্ঠ ভাবে নৃত্য করা; যেখানে দুই বা একাধিক সঙ্গী শরীরের বিভিন্ন প্রত্যঙ্গকে একে অপরের সাথে কর্ষণ করে। এই নৃত্য বেশিরভাগ সময় নারী পুরুষের মাঝে সংগঠিত হয়। এই নৃত্যে নারী তার নিতম্বকে পুরুষের উরুসন্ধিস্থলে ঘর্ষণ করতে থাকে। সাধারণত পুরুষ তার হাতকে নৃত্যরত নারীর কোমর, শ্রোণি অথবা নিতম্বে রেখেই নৃত্য করে।

হিপ হপ নৃত্য হিসেবে গ্রাইণ্ডিং নাইট ক্লাবে ব্যাপক জনপ্রিয়তা পায়, যুক্তরাষ্ট্র এবং কানাডার উচ্চমাধ্যমিক বিদ্যালয় গুলোতেও এর জনপ্রিয়তা ক্রমবর্ধিত হতে থাকে। যদিও বিভিন্ন সময় প্রশাসন এই নৃত্যকে নেতিবাচক বিবেচনা করে নিষেধাজ্ঞা জারী করতে সচেষ্ট হয়।

আরও দেখুন
 Perreo
 Twerking

তথ্যসূত্র

Afro-Caribbean culture
Dances of the United States
Hip hop dance
স্ট্যাক ওভারফ্লো

স্ট্যাক ওভারফ্লো একটি ব্যক্তিগত ওয়েবসাইট এবং স্ট্যাক এক্সচেঞ্জ নেটওয়ার্ক এর প্রধান সাইট।  এটি ২০০৮ সালে জেফ এটউড এবং জোয়েল স্পলস্কির তৈরি। 
স্ট্যাক ওভারফ্লো ওয়েবসাইটটি ব্যবহারকারীদের প্রশ্ন জিজ্ঞাসা ও উত্তর দেওয়ার জন্য একটি প্ল্যাটফর্ম হিসাবে কাজ করে। সদস্যরা সক্রিয় অংশগ্রহণের মাধ্যমে প্রশ্নগুলিতে ভোট দিতে, প্রশ্ন এবং উত্তর সম্পাদনা করতে পারে।

 স্ট্যাক ওভারফ্লোতে ৯ মিলিয়ন নিবন্ধিত ব্যবহারকারী আছে, এবং এটি ২০১৮ সালের মাঝামাঝি ১৬ মিলিয়ন প্রশ্ন অতিক্রম করেছে। প্রশ্নের জবাব দেওয়া ট্যাগগুলির উপর ভিত্তি করে, সাইটের শীর্ষ আটটি সর্বাধিক আলোচিত বিষয় হল: জাভাস্ক্রিপ্ট, জাভা, সি শার্প, পিএইচপি, অ্যান্ড্রয়েড, পাইথন, জেকুয়েরী এবং এইচটিএমএল।

ইতিহাস 
ওয়েবসাইটটি ২০০৮ সালে জেফ এটউড এবং জোয়েল স্পলস্কির তৈরি করেছিলেন।

পরিসংখ্যান 
২০১৩ সালের একটি সমীক্ষায় দেখা গেছে যে ৫% ব্যবহারকারী কেবল একটি প্রশ্ন জিজ্ঞাসা করেন, ৬৫% কেবল একটি প্রশ্নের উত্তর দেয় এবং মাত্র ৮% ব্যবহারকারী ৫ টিরও বেশি প্রশ্নের উত্তর দেয়।

তথ্যসূত্র

বহিঃসংযোগ 
 স্ট্যাক ওভারফ্লোর প্রাতিষ্ঠানিক ওয়েবসাইট
স্ট্যাক ওভারফ্লো পডকাস্ট

কম্পিউটিং ওয়েবসাইট
সফটওয়্যার ডেভলপার সম্প্রদায়
প্রশ্ন-ও-উত্তরের ওয়েবসাইট
২০০৮-এ প্রতিষ্ঠিত ইন্টারনেট সম্পত্তি
২০২১-এর অধিগ্রহণ ও একত্রীকরণ
জাওয়ানি দিওয়ানি

জাওয়ানি দিওয়ানি () হচ্ছে ১৯৭২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটি পরিচালনা করেছিলেন নরেন্দ্র বেদী এবং মুখ্য ভূমিকায় অভিনয় করেছিলেন রণধীর কাপুর, জয়া ভাদুড়ি, বলরাজ সাহনি এবং নিরূপা রায়। চলচ্চিত্রটির সংলাপ লিখেছিলেন কাদের খান, যার জীবনের প্রথম চলচ্চিত্র সংলাপ ছিল এটি। চলচ্চিত্রটি রাহুল দেব বর্মণ এর সুরারোপিত গান - "ইয়ে জাওয়ানি হ্যায় দিওয়ানি", "জানে জা ঢুন্ডতা ফির রাহা", "ছামনে ইয়ে কন আয়া" এবং "নেহি নেহি আভি নেহি" এর জন্য স্মরণীয় হয়েছিলো। চলচ্চিত্রটি ১৯৭২ সালের অষ্টম সর্বোচ্চ আয়কারী চলচ্চিত্রের মর্যাদা পেয়ে গিয়েছিলো গানের জনপ্রিয়তার কারণেই। এই চলচ্চিত্রটিতে রণধীর কাপুরের বিপরীতে জয়া ভাদুড়ি মুখ্য নায়িকার চরিত্রে অভিনয় করেছিলেন; জয়া এই চলচ্চিত্রে তার পশ্চিমা ভাবধারার পোশাক এবং শৈলীর জন্য দর্শকদের নজর কাড়েন, এর আগে ১৯৭১ সালে মুক্তিপ্রাপ্ত চলচ্চিত্র গুড্ডিতে জয়ার চরিত্র ছিলো একটু অন্য রকম।

চরিত্র
রণধীর কাপুর - বিজয় আনন্দ
জয়া ভাদুড়ি - নীতা ঠাকুর
বলরাজ সাহনি - রবি আনন্দ
নিরূপা রায় - মধু আনন্দ
ইফতেখার - ঠাকুর
একে হাঙ্গাল - কলেজ প্রিন্সিপাল
নরেন্দ্র নাথ - বেনি সিনহা
প্যানতাল - রতন
সত্যেন্দ্র কাপুর - মামাজী
জগদীশ রাজ - মিঃ শর্মা
বিজু খোটে - মিঃ গুপ্ত

সঙ্গীত
চলচ্চিত্রটির সঙ্গীত পরিচালনা করেছিলেন রাহুল দেব বর্মণ এবং গানের কথা লিখেছিলেন আনন্দ বকশী। 'বিনাকা গীতিমালা এ্যানুয়াল লিস্ট ১৯৭২'তে "জানে জা ঢুন্ডতা ফির রাহা" ২৬ নম্বর স্থান পেয়েছিলো। গান 'ইয়ে জাওয়ানি হ্যায় দিওয়ানি' এর শিরোনামের উপর ভিত্তি করে ২০১৩ সালে ইয়ে জাওয়ানি হ্যায় দিওয়ানি নামে একটি চলচ্চিত্র বের হয়েছিলো।

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৭০-এর দশকের হিন্দি ভাষার চলচ্চিত্র
১৯৭২-এর চলচ্চিত্র
রাহুল দেববর্মণ সুরারোপিত চলচ্চিত্র
ভারতীয় প্রণয়ধর্মী নাট্য চলচ্চিত্র
অন্য ভাষায় পুনর্নির্মিত হিন্দি চলচ্চিত্র
আফগানিস্তান জাতীয় ক্রিকেট দলের অধিনায়কদের তালিকা

অত্র নিবন্ধটি আফগানিস্তান দলের আনুষ্ঠানিক আন্তর্জাতিক খেলায় অংশগ্রহণকারী ক্রিকেট অধিনায়কদের তালিকা সম্পর্কীয়। এতে টেস্ট ক্রিকেট, একদিনের আন্তর্জাতিক, আইসিসি ট্রফি ও অনূর্ধ্ব-১৯ দলের খেলা অন্তর্ভুক্ত রয়েছে। অত্র তালিকাটি ২০১৪ সালের আইসিসি বিশ্ব ক্রিকেট লীগ চ্যাম্পিয়নশীপ পর্যন্ত সঠিক।

টেস্ট অধিনায়ক 
টেস্ট ক্রিকেটে কমপক্ষে একটি খেলায় অধিনায়কের দায়িত্ব পালনকারী আফগান ক্রিকেটারের তালিকা এটি। ক্রিকেটারের পার্শ্বে রক্ষিত প্রতীকের সাহায্যে অধিনায়ক ও তাদের দলে কমপক্ষে একটি খেলায় অংশগ্রহণ করাকে বোঝানো হয়েছে।

একদিনের আন্তর্জাতিক অধিনায়ক 
১৯ এপ্রিল, ২০০৯ তারিখে আফগানিস্তান প্রথম ওডিআই খেলতে নামে।

টুয়েন্টি২০ আন্তর্জাতিক অধিনায়ক 
১ ফেব্রুয়ারি, ২০১০ তারিখে আফগানিস্তান দল প্রথম টি২০আই খেলতে নামে।

আইসিসি ক্রিকেট বিশ্বকাপ বাছাইপর্ব (আইসিসি ট্রফি) 
২০০৯ সালের আইসিসি ক্রিকেট বিশ্বকাপ বাছাইপর্বের মাধ্যমে আফগানিস্তানের অভিষেক ঘটে।

তথ্যসূত্র

আরও দেখুন 
 টেস্ট ক্রিকেট
 একদিনের আন্তর্জাতিক
 অধিনায়ক
 আন্তর্জাতিক ক্রিকেট কাউন্সিল
 আয়ারল্যান্ড ক্রিকেট দলের অধিনায়কদের তালিকা

বহিঃসংযোগ 
 
 
 
 

আন্তর্জাতিক ক্রিকেটে আফগানিস্তান
অধিনায়ক
আফগানিস্তান জাতীয় ক্রিকেট দলের অধিনায়ক
আফগানিস্তান
কেশপুর বিধানসভা কেন্দ্র

কেশপুর (বিধানসভা কেন্দ্র) ভারতের পশ্চিমবঙ্গ রাজ্যের  পশ্চিম মেদিনীপুর জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৫ নং কেশপুর বিধানসভা (এসসি) কেন্দ্রটি কেশপুর সমষ্টি উন্নয়ন ব্লক এর অন্তর্গত।

কেশপুর বিধানসভা কেন্দ্রটি ৩২ নং ঘাটাল লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৬
২০১৬ সালের নির্বাচনে, তৃণমূল কংগ্রেসের শিউলি সাহা তার নিকটতম প্রতিদ্বন্দ্বী সিপিআই (এম) এর রামেশ্বর দোলুইকে পরাজিত করেন।

২০১১
২০১১ সালের নির্বাচনে, সিপিআই (এম) এর রামেশ্বর দোলুই তার নিকটতম প্রতিদ্বন্দ্বী কংগ্রেসের রজনীকান্ত দোলুইকে পরাজিত করেন।

২০০৬
২০০৬ সালের নির্বাচনে, সিপিআই (এম) এর রামেশ্বর দোলুই তার নিকটতম প্রতিদ্বন্দ্বী তৃণমূল কংগ্রেসের আশিস প্রামাণিককে পরাজিত করেন।

২০০১
২০০১ সালের নির্বাচনে, সিপিআই (এম) এর নন্দরানী দল তার নিকটতম প্রতিদ্বন্দ্বী তৃণমূল কংগ্রেসের রজনীকান্ত দোলাইকে পরাজিত করেন।

১৯৯৬
১৯৯৬ সালের নির্বাচনে, সিপিআই (এম) এর নন্দরানী দল তার নিকটতম প্রতিদ্বন্দ্বী কংগ্রেসের সন্ন্যাসী দোলাইকে পরাজিত করেন।

১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর রামেশ্বর দোলুই কেশপুর (এসসি) কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের আশিস প্রামাণিককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নন্দরানী দল ২০০১ সালে তৃণমূল কংগ্রেসের রজনীকান্ত দোলাইকে পরাজিত করেন, ১৯৯৬ সালে কংগ্রেসের সন্ন্যাসী  দোলুইকে এবং ১৯৯১ সালে ঝাড়খণ্ড পার্টির বলাই চন্দ্র পারিজাকে পরাজিত করেন। সিপিআই (এম) এর হিমাংশু কুমার ১৯৮৭ এবং ১৯৮২ সালে কংগ্রেসের রজনীকান্ত দোলুইকে পরাজিত করেন। ১৯৭৭ সালে কংগ্রেসের রজনীকান্ত দোলুই সিপিআই (এম) এর অজয় কুমার দোলুইকে পরাজিত করেন।

১৯৫১-১৯৭২
১৯৭২ এবং ১৯৭১ সালে কংগ্রেসের রজনীকান্ত দোলুই জয়ী হন। বাংলা কংগ্রেসের গঙ্গাপদ কুওর ১৯৬৯ সালে জয়ী হন। ১৯৬৭ সালে কংগ্রেসের রজনীকান্ত দোলুই জয়ী হন। ১৯৬২ সালে কংগ্রেসের বঙ্কিম রায় জয়ী হন। ১৯৫৭ সালে কেশপুর কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, সিপিআই এর নগেন্দ্র দোলুই কেশপুর কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
পশ্চিম মেদিনীপুর জেলার রাজনীতি
ইয়ে জাওয়ানি হ্যায় দিওয়ানি

ইয়ে জাওয়ানি হ্যায় দিওয়ানি (; ) ২০১৩ সালের একটি হিন্দি রোমান্টিক ড্রামা চলচ্চিত্র যেটি পরিচালনা করেছিলেন অয়ন মুখার্জি। কাহিনী লিখেছিলেন অয়ন মুখার্জি এবং হোসেন দালাল এবং প্রযোজনা করেছিলেন করণ জোহর। চলচ্চিত্রটিতে রণবীর কাপুর এবং দীপিকা পাড়ুকোন মুখ্য ভূমিকায় অভিনয় করেছিলেন। রণবীর-দীপিকা জুটির এটি ছিলো দ্বিতীয় চলচ্চিত্র; এর আগে তারা 'বাচনা এ্যায় হাছিনো' (২০০৮) চলচ্চিত্রে কাজ করেছিলেন। চলচ্চিত্রটিতে কাল্কি কেকল্যাঁ এবং আদিত্য রায় কাপুরও গুরুত্বপূর্ণ ভূমিকায় ছিলেন। নব্বইয়ের দশকের অভিনেত্রী মাধুরী দীক্ষিত রণবীর কাপুরের সঙ্গে 'ঘাঘরা' নামের একটি গানে নেচেছিলেন। ২০১৩ সালের মার্চে চলচ্চিত্রটি মুক্তি পাবার কথা থাকলেও মুক্তি পায় মে মাসে। মুক্তির পর চলচ্চিত্রটি ব্যাপক ব্যবসাফল হয়েছিলো। ৫৯তম ফিল্মফেয়ার পুরস্কার অনুষ্ঠানে চলচ্চিত্রটি বেশ অনেক বিষয়শ্রেণীতে মনোনয়ন পেয়েছিলো; সেরা চলচ্চিত্র, সেরা অভিনেতা (রণবীর কাপুর), সেরা পরিচালনা (অয়ন মুখার্জি), সেরা সহ অভিনেতা (আদিত্য রায় কাপুর), সেরা সহ অভিনেত্রী (কাল্কি কেকল্যাঁ) এবং আরো অনেক। ইয়ে জাওয়ানি হ্যায় দিওয়ানি চলচ্চিত্রটি ভারতের হিন্দি ভাষার অন্যতম সর্বোচ্চ আয়কারী চলচ্চিত্রের মধ্যে একটি।

তথ্যসূত্র

বহিঃসংযোগ 
 
 
 
 

হিন্দি ভাষার চলচ্চিত্র
২০১৩-এর চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
আইটেম নাম্বার বিশিষ্ট চলচ্চিত্র
প্রীতম সুরারোপিত চলচ্চিত্র
২০১৩-এর নাট্য চলচ্চিত্র
মহারাষ্ট্রে ধারণকৃত চলচ্চিত্র
জম্মু ও কাশ্মীরে ধারণকৃত চলচ্চিত্র
রাজস্থানে ধারণকৃত চলচ্চিত্র
ইউটিভি মোশন পিকচার্সের চলচ্চিত্র
মানালি, হিমাচল প্রদেশের পটভূমিতে চলচ্চিত্র